
R E P U B L I K A    H R V A T S K A
VUKOVARSKO-SRIJEMSKA ŽUPANIJA
    [image: Slika na kojoj se prikazuje svijećnjakOpis je automatski generiran]      OPĆINA TOMPOJEVCI
   A.  G. Matoša 9, 32238 Tompojevci



OPĆINSKO VIJEĆE
KLASA: 400-06/25-01/03
URBROJ: 2196-26-02-26-16
Tompojevci, 09.10.2026. 

Na temelju članka 18. stavak 1. i članka 45. Zakona o proračunu (“Narodne novine”, broj 144/21) i  članka 29. Statuta Općine Tompojevci („Službeni vjesnik“ Vukovarsko-srijemske županije, broj 04/21 i 19/22), Općinsko vijeće Općine Tompojevci na 10. sjednici održanoj dana 09.10.2026. godine,  donijelo je

ODLUKU 
O IZMJENAMA I DOPUNAMA ODLUKE O IZVRŠENJU PRORAČUNA 
OPĆINE TOMPOJEVCI ZA 2026. GODINU

Članak 1.
U Odluci o izvršenju Proračuna Općine Tompojevci za 2026. godine („Službeni vjesnik“ Vukovarsko-srijemske županije, broj 24/25), iza članka 12., dodaje se novi članak 12a, koji glasi:

„Tijekom 2026. godine, Općina Tompojevci planira se dugoročno zadužiti u ukupnom iznosu od 1.000.000,00 eura za slijedeće kapitalne projekte:

· K2018 01 – ITU – Razvoj višenamjenske društveno kulturne infrastrukture -rekonstrukcija kulturnog centra Mikluševci
· K3004 19 – Javna parkirališta – Razvoj zelene infrastrukture u općini Tompojevci – krajobrazno uređenjem naselja Berak, izgradnja parkirališta u naseljima Berku, Čakovcima, Mikluševcima i Tompojevcima.

Ukupan iznos zaduženja od 1.000.000,00 eura odnosi se na financiranje neprihvatljivih troškova Općine Tompojevci u projektima, te dio predfinanciranja navedenih projekata.

Planirano povlačenje kreditnih sredstava za 2026. godinu iznosi 250.000,00 eura, dok se u 2027. godini planira povlačenje preostalog iznosa od 750.000,00 eura. Očekivani ukupan iznos duga Općine Tompojevci, bez proračunskih korisnika, na kraju 2026. godine iznosit će 250.000,00 eura.“

Članak 2.
Preostale odredbe Odluke o izvršenju Proračuna Općine Tompojevci za 2026. godinu („Službeni vjesnik“ Vukovarsko srijemske županije, broj 24/26) ostaju nepromijenjene.

Članak 3.
   Ova Odluka objavit će se u „Službenom vjesniku“ Vukovarsko-srijemske županije, a stupa na snagu osmoga dana od dana objave.

                                                                                                PREDSJEDNIK OPĆINSKOG VIJEĆA
                                                                                                                     Ivan Štefanac

